EkBass/fiwiki-20250220-pages-articles huggingface dataset:
Tuoksuinkiväärit

Tuoksuinkiväärit (Hedychium) on inkiväärikasvisuku, jossa on noin sata lajia. Niitä kasvaa alkuperäisinä lähinnä trooppisessa Aasiassa. == Lajeja == * tulituoksuinkivääri (Hedychium coccineum) * valkotuoksuinkivääri (Hedychium coronarium) * Hedychium elatum * intiantuoksuinkivääri (Hedychium flavescens) * keltatuoksuinkivääri (Hedychium gardnerianum) * filippiinientuoksuinkivääri (Hedychium philippinense) == Lähteet == == Aiheesta muualla == * Finto: Kassu – Kasvien suomenkieliset nimet: Hedychium * Suomen Lajitietokeskus: Tuoksuinkiväärit – Hedychium
Tikun ja Takun pelastuspartio (elokuva)

Tikun ja Takun pelastuspartio (engl. Chip 'n Dale: Rescue Rangers) on vuonna 2022 Disney+-tilausvideopalvelussa julkaistu yhdysvaltalainen, samannimiseen sarjaan perustuva elokuva. == Näyttelijät == Alkuperäinen näyttelijä Suomenkielinen ääninäyttelijä Rooli John Mulaney (tavallinen ääni) Tress MacNeille (oravaääni) Mason Blomberg (nuori, ääni) Jani Karvinen Tiku Andy Samberg (tavallinen ääni) Corey Burton (oravaääni) Juliet Donenfeld (nuori, ääni) Antti Lang Taku KiKi Layne Matilda Elo Ellie Steckler Will Arnett (ääni) Rauno Ahonen Sweet Pete J. K. Simmons (ääni) Heikki Sankari etsivä Putty Eric Bana (ääni) Peter Kanerva Jaska Juustola Tress MacNeille (ääni) Petra Karjalainen Vinkki Vääntölä Dennis Haysbert (ääni) Corey Burton (surina) Markus Bäckman Pörri Seth Rogen (ääni) Robin Svartström Bob Keegan-Michael Key (ääni) Aku Laitinen Bjornson Da'Vaonae McDonald (ääni) Tuukka Haapaniemi Jimmy Flula Borg (ääni) ? DJ Herzogenaurach Tim Robinson (ääni) ? Tri X-7400 Chris Parnell Sasu Moilanen Dave Bolinari Charles Fleischer (ääni) ? Roger Rabbit Jeff Bennett (ääni) Pekka Autiovuori Lumiere Liz Cackowski (ääni) Amy Burgess Tigra Steven Curtis Chapman (ääni) Pekka Lehtosaari Baloo Tim Robinson (ääni) Osku Ärilä Ruma Sonic Rachel Bloom (ääni) ? Pärsky ? Lassi Seth Rogen (ääni) ? Pumba ? B.O.B. ? Mantis Jim Cummings (ääni) Sasu Moilanen Kollo Markus Bäckman Musta Pekka ? Varjoankka Alan Oppenheimer (ääni) ? He-Man ? Skeletor ==Lähteet== Luokka:Disney+-alkuperäiselokuvat Luokka:Vuoden 2022 yhdysvaltalaiset elokuvat Luokka:Toimintakomediat Luokka:Yhdysvaltalaiset animaatioelokuvat
Raitamatit

Raitamatit (Ctenanthe) on marantakasveihin kuuluva kasvisuku, jossa on 15 lajia. Ne ovat kotoisin Etelä-Amerikasta. == Lajeja == * nukkaraitamatti (Ctenanthe burle-marxii) * viherraitamatti (Ctenanthe lubbersiana) * kirjoraitamatti (Ctenanthe oppenheimiana) * hopearaitamatti (Ctenanthe setosa) Sukuun kuuluu useita huonekasvina käytettyjä lajeja. == Lähteet == == Aiheesta muualla == * Finto: Kassu – Kasvien suomenkieliset nimet: Ctenanthe Luokka:Marantakasvit
Scott Perunovich

Scott Perunovich (s. 18. elokuuta 1998 Hibbing, Minnesota, Yhdysvallat) on yhdysvaltalainen jääkiekkoilija. Perunovich pelaa NHL-seura New York Islandersin organisaatiossa. Hän pelipaikkansa on puolustaja ja hän laukoo vasemmalta. Ennen ammattilaisuraansa Perunovich pelasi kolmen kauden ajan Minnesotan yliopiston joukkueessa ja voitti kauden 2019–2020 päätteeksi parhaalle yliopistopelaajalle jaettavan Hobey Baker Awardin. Hän myös kuului Yhdysvaltain joukkueeseen vuoden 2018 alle 20-vuotiaiden MM-kilpailuissa. St. Louis Blues varasi hänet toisella kierroksella 45. varausvuorolla vuoden 2018 varaustilaisuudessa. Perunovich on pelannut NHL-urallaan 19 runkosarjan ottelua. Näissä hän on syöttänyt kuusi maalia. Tilastot päivitetty 28. huhtikuuta 2022. Tammikuussa 2025 Blues kauppasi Perunovichin New York Islanders vaihdossa ehdolliseen viidennen kierroksen varausvuoroon vuoden 2026 varaustilaisuudessa. https://www.tsn.ca/nhl/new-york-islanders-acquire-scott- perunovich-from-blues-1.2242598 == Lähteet == Luokka:Yhdysvaltalaiset jääkiekkoilijat Luokka:New York Islandersin pelaajat Luokka:St. Louis Bluesin varaamat pelaajat Luokka:Vuonna 1998 syntyneet Luokka:Elävät henkilöt
Viherlaakerit

Viherlaakerit (Ocotea) on laaja laakerikasvisuku, johon kuuluu lähes 530 lajia puita ja pensaita. == Lajeja == * kanarianviherlaakeri eli haisuviherpuu (Ocotea foetans) * gaboninviherlaakeri (Ocotea gabonensis) * kenianviherlaakeri (Ocotea kenyensis) * usambaranviherlaakeri (Ocotea usambarensis → uusin nimi Kuloa usambarensis Trofimov, D. & Rohwer, J.G. 2020. Towards a phylogenetic classification of the Ocotea complex (Lauraceae). Botanical Journal of the Linnean Society 192 (3): 510–535.) == Lähteet == == Aiheesta muualla == * Finto: Kassu – Kasvien suomenkieliset nimet: Ocotea * Suomen Lajitietokeskus: Viherlaakerit – Ocotea Luokka:Laakerikasvit
Korukukat

Korukukat (Callianthemum) on leinikkikasveihin kuuluva suku, jossa on 15 lajia. Niistä kolme esiintyy Keski-Euroopan vuoristoissa ja muut kaksitoista Aasiassa, Keski- ja Itä-Aasiassa sekä Siperiassa. == Lajeja == * vuokkokorukukka (Callianthemum anemonoides) Esiintyy Itävallan Alpeilla, myös koristekasvina viljelty. * isokorukukka (Callianthemum coriandrifolium) Esiintyy Pyrenneillä, Alpeilla ja Karpaateilla, myös koristekasvina viljelty. * Callianthemum kernerianum – Esiintyy Pohjois-Italiassa (Monte Baldon vuoristossa). == Lähteet == == Aiheesta muualla == * Finto: Kassu – Kasvien suomenkieliset nimet: Callianthemum Luokka:Leinikkikasvit
Ferdinand von Mueller

Ferdinand Jakob Heinrich von Mueller (30. kesäkuuta 1825 Rostock, Saksa – 9. lokakuuta 1896 Melbourne) oli saksalais-australialainen kasvitieteilijä ja tutkimusmatkailija. Hän nimesi noin 2 000 australialaista kasvia. == Elämä ja ura == Mueller sai vanhempiensa varhaisen kuoleman jälkeen koulutuksen Schleswigissä. Hän tutki Schleswigin ja Holsteinin kasvistoa vuosina 1840–1847, muutti Etelä-Australiaan ja matkusti siirtomaan läpi vuosina 1848–1852, jolloin hän löysi ja kuvasi suuren määrän aiemmin tuntemattomia kasveja. Vuonna 1852 hänet nimitettiin Victorian hallituksen kasvitieteilijäksi. Hän liittyi luonnontieteilijänä Augustus Gregoryn johtamaan retkikuntaan ja kulki retkikunnan mukana maitse Moreton Bayhin. Vuosina 1857–1873 hän toimi Melbournen kasvitieteellisen puutarhan johtajana, ja hän toi monia kasveja Victoriaan, mutta teki myös kuume-eukalyptuksen (Eucalyptus globulus) erinomaiset ominaisuudet tunnetuksi kaikkialla maailmassa ja onnistui kirjoituksillaan levittämään sen Etelä-Eurooppaan, Pohjois- ja Etelä-Afrikkaan, Kaliforniaan ja Etelä-Amerikkaan. Näistä ansioista monet valtiot, kuten Ranska, Espanja, Tanska ja Portugali, palkitsivat hänet. Hänet nimitettiin ritariksi vuonna 1879, Würtembergin kuningaskunnan vapaaherraksi vuonna 1871 ja Royal Societyn jäseneksi vuonna 1861. Mueller julkaisi yksitoista nidettä Fragmenta phytographica Australiae -teosta (1862–1881), kaksi nidettä Plants of Victoria -teosta (1860–1865) ja muita runsaasti kuvitettuja kirjoja eukalyptusten ja akaasioiden suvuista ja rasterikkikasvien (Myoporaceae) heimosta. Hän osallistui myös George Benthamin Flora Australiensis -teoksen tuottamiseen. Hän oli johtavassa asemassa edistämässä Australian tutkimusretkiä, erityisesti Burken ja Willsin retkikuntaa, joka ensimmäisenä ylitti mantereen, ja useissa yrityksissä selvittää maanmiehensä Ludwig Leichhardtin kohtaloa. == Lähteet == == Aiheesta muualla == Luokka:Saksalaiset kasvitieteilijät Luokka:Saksalaiset tutkimusmatkailijat Luokka:Australialaiset kasvitieteilijät Luokka:Royal Societyn jäsenet Luokka:Vuonna 1825 syntyneet Luokka:Vuonna 1896 kuolleet
Baldwin (Florida)

Baldwin on kunta (town) Floridan osavaltiossa, Yhdysvalloissa. Sen väkiluku oli 1 396 vuonna 2020. Kunta sijaitsee Duvalin piirikunnassa, ja Jacksonvillen kaupunki ympäröi sitä joka puolelta. == Väestö == Vuonna 2020 Baldwinissa asui 1 396 asukasta ja 588 kotitaloutta. Asukkaiden mediaani-ikä oli 36,5 vuotta ja kotitalouksien mediaanitulot olivat 44 615 dollaria. 3,6 % asukkaista puhui kotonaan jotain muuta kieltä kuin englantia ja 1,0 % asukkaista oli syntynyt ulkomailla. == Kuvia kunnasta == Kuva:BaldwinCityHall.JPG|Baldwinin kunnantalo. Kuva:BaldwinParkT.JPG == Lähteet == == Aiheesta muualla == Luokka:Floridan kunnat Luokka:Duvalin piirikunta (Florida)
Reinin liitto

Reinin liitto tarkoittaa seuraavia: * Reinin kaupunkiliitto, saksalaisten kaupunkien 1254 tekemä liitto * Reinin liitto (1658), eräiden saksalaisten ruhtinaiden ja Ruotsin tekemä liitto * Reinin liitto (1806), eräiden Saksan ruhtinaiden ja Ranskan tekemä liitto
Risto Miikkulainen

Risto Pekka Miikkulainen (s. 16. joulukuuta 1961 Helsinki) on suomalaissyntyinen yhdysvaltalainen tietojenkäsittelyn tutkija, joka on vuodesta 2002 toiminut professorina Texasin yliopistossa Austinissa. Vuonna 2016 hänet nimitettiin Institute of Electrical and Electronics Engineers -järjestön ansioituneeksi jäseneksi (IEEE Fellow). Miikkulainen suoritti bachelor-tutkinnon Southwestern Universityssä Texasissa 1984 ja valmistui diplomi-insinööriksi Teknillisestä korkeakoulusta Espoossa 1986. Hän väitteli tohtoriksi Kalifornian yliopistossa Los Angelesissa vuonna 1990, minkä jälkeen hän aloitti uransa Texasin yliopistossa.Miikkulainen, Risto Pekka. (2007). American Men & Women of Science: A Biographical Directory of Today's Leaders in Physical, Biological, and Related Sciences (23rd ed., Vol. 5, p. 403). Gale. Artikkelin maksullinen verkkoversio, viitattu 28.4.2022. Risto Miikkulainen toimii myös kalifornialaisen Cognizant-yhtiön tekoälyasiantuntijana. ==Lähteet== Luokka:Yhdysvaltalaiset professorit Luokka:Suomalaiset insinöörit Luokka:Amerikansuomalaiset henkilöt Luokka:Vuonna 1961 syntyneet Luokka:Elävät henkilöt
Filiskos Miletoslainen

Filiskos Miletoslainen (, ; 300-luku eaa.) oli antiikin kreikkalainen reettori, joka oli kotoisin Miletoksesta. Filiskos oli Isokrateen oppilas. Tätä ennen hän oli ollut maineikas huilunsoittaja. Filiskos kirjoitti puhuja Lykurgoksen elämäkerran sekä epitafin Lysiaasta. Viimeksi mainittu on säilynyt Pseudo-Plutarkhoksella sekä Kreikkalaisessa antologiassa.Pseudo-Plutarkhos: Kymmenen puhujan elämäkerrat (Vitae decem oratorum) s. 836. Koska nimet ”Filiskos” ja ”Filistos” menivät usein sekaisin, on mahdollista, että Filiskos kirjoitti myös teoksen Kansankokouspuheet (), jonka Suda mainitsee historioitsija Filistos Syrakusalaisen teosten joukossa.Suda, . Huomattakoon lisäksi, että Suda esittää Filistos Syrakusalaisen elämäkerran paitsi hakusanan myös hakusanan (”Filiskos tai Filistos”) alla. Sudan mukaan historioitsija Timaios Tauromenionlainen oli Filiskoksen oppilas.Suda, . Toiseksi hänen oppilaakseen mainitaan Neanthes Kyzikoslainen. == Lähteet == Luokka:Antiikin kreikkalaiset reettorit
Harpokration (grammaatikko)

Harpokration ( tai , ) oli antiikin kreikkalainen grammaatikko, joka eli roomalaisella kaudella. Hänet tunnetaan teoksestaan Kymmenen puhujan käyttämistä sanoista, joka oli attikalaisten puhujien käyttämän sanaston sanakirja. == Elämä == Harpokrationin elämästä tiedetään vain se, mitä Suda sanoo: hän oli reettori, joka toimi Aleksandriassa. Tämä jättää hänen elinaikansa epäselväksi. Jotkut ovat katsoneet, että hän voisi olla sama Harpokration, jonka Julius Capitolinus mainitsee Lucius Veruksen kreikanopettajana.Julius Capitolinus: Historia Augusta, Verus 2. Näin hän olisi elänyt 100-luvun jälkimmäisellä puoliskolla. Erään havainnon mukaan Harpokration vaikuttaisi kuitenkin tunteneen 100- ja 200-lukujen taitteessa eläneen Athenaioksen teoksen Deipnosofistai, mikä siirtäisi hänen elinaikansa Athenaiosta myöhemmäksi. Toiset taas ovat pitäneet häntä samana Harpokrationina, jonka Libanios mainitsee hyvänä runoilijana ja vielä parempana opettajana,Libanios: Kirjeet 367. jolloin hän olisi elänyt vasta 300-luvun puolivälissä. Toiset ovat yhdistäneet hänet lääkäri Harpokrationiin. Kaikki nämä ovat kuitenkin vain olettamuksia, eikä asiasta voida sanoa mitään varmempaa. == Teokset == Kymmenen puhujan käyttämistä sanoista Harpokrationin teos Kymmenen puhujan käyttämistä sanoista (, myös ) on nimensä mukaisesti kymmenen attikalaisen puhujan puheissaan käyttämän sanaston sanakirja. Se on säilynyt nykyaikaan. Teos sisältää paitsi lainopillisten ja poliittisten termien selityksiä, myös selvityksiä puhujien mainitsemista henkilöistä ja muista asioista. Näin teos on hyvin merkittävä antiikintutkimuksen kannalta, sillä se pitää sisällään suuren määrän sellaista tietoa Ateenan julkisesta ja yksityisestä elämästä, joka olisi muutoin kadonnut, sillä useimmat Harpokrationin käyttämät lähteet eivät ole säilyneet nykyaikaan. Teos toimi tärkeänä lähteenä Sudalle, Etymologicum Magnumille ja monille myöhemmin eläneille grammaatikoille. Teoksen editio princeps oli Aldus Manutiuksen vuonna 1503 painama (Venetsia, uusintapainos 1527). Se piti sisällään myös Ulpianuksen skoliat Demostheneen Filippolaispuheisiin. Ensimmäinen kriittinen laitos oli Philippe Jacques de Maussacin toimittama (Pariisi, 1614, 4to.). Se piti sisällään kommentaarin sekä tutkielman Harpokrationista. Sen painoi uudelleen korjattuna ja yhdessä Henry de Valoisin (Henricus Valesius) lisäselitysten kanssa Nicolaas Blancard (Leyden, 1683, 4to.). Seuraavan laitoksen toimitti Jacobus Gronovius (Harderwyk, 1696, 4to.). Karl Wilhelm Dindorfin laitos (1824, 2 osaa, 8vo.) piti sisällään aineiston kaikista aiemmista laitoksista. Harpokrationin teoksen toimitti myös Immanuel Bekker yhdessä Aelius Moeriksen sanakirjan kanssa (Harpocration et Moeris, Berliini, 1833, 8vo.). Muut teokset Suda mainitsee Harpokrationin kirjoittaneen myös jonkinlaisen antologian nimeltä Anthērōn synagōgē (). == Lähteet == == Kirjallisuutta == * Luokka:Antiikin kreikkalaiset grammaatikot
Reinin liitto (1658)

Reinin liitto (, ) on eräiden läntisen Saksan ruhtinaiden ja Ruotsin vuonna 1658 solmima liitto. Se hajosi 1667.Otavan Iso tietosanakirja, osa 7, palsta 396. Helsinki: Otava 1964 Reinin liitto oli puolustusliitto Itävaltaa ja Espanjaa vastaan. Aloitteentekijänä oli Mainzin arkkipiispa Johann Philipp von Schönborn.Rhenförbundet, Nordisk familjebok, osa 23, palsta 88. Stockholm: Nordisk familjeboks förlags aktiebolag 1916 ==Lähteet== Luokka:Saksan historia Luokka:Ruotsin historia
Ktesifon (kirjailija)

Ktesifon (, ) oli antiikin kreikkalainen kirjailija. Hän kirjoitti Boiotiaa käsitelleen teoksen, jonka kolmatta kirjaa Plutarkhos lainaa.Plutarkhos: Kokoelma kreikkalaisia ja roomalaisia rinnakkaistarinoita (Parallela minora) 12. Tämän perusteella hän on elänyt viimeistään ensimmäisellä vuosisadalla jaa. Ei ole tietoa siitä, oliko hän sama Ktesifon, joka kirjoitti puita ja muita kasveja käsitelleen teoksen.Pseudo-Plutarkhos: Joista (De fluviis) 14, 18. == Lähteet == Luokka:Antiikin kreikkalaiset kirjailijat
Ktesifon (lähettiläs)

Ktesifon Ateenalainen (, ; toimi 348 eaa.) oli antiikin kreikkalainen, joka oli kotoisin Ateenasta ja toimi kotikaupunkinsa lähettiläänä. Ateenalaiset lähettivät Ktesifonin vuonna 348 eaa. lähettilääksi Makedonian kuningas Filippos II:n luokse. Tavoitteena oli saada takaisin lunnaat, jotka Frynon Rhamnuslaisen oli täytynyt maksaa Filippoksen palveluksessa olleille merirosvoille Olympian kisojen kisarauhan aikana. Palattuaan hän kertoi saman, minkä euboialaiset lähettiläät olivat jo kertoneet ateenalaisille: Filippos oli halukas tekemään rauhan ateenalaisten kanssa. Myöhemmin Ktesifon oli yksi kymmenestä lähettiläästä, jotka neuvottelivat Filippoksen kanssa rauhasta.Demosthenes: De falsa legatione s. 344, 371; Argumentum ad orationem de falsa legatione s. 336; Aiskhines: De falsa legatione 4, 12, 14; Harpokration: Kymmenen puhujan käyttämistä sanoista, . Tätä Ktesifonia ei tule sekoittaa antiikin muihin Ktesifon Ateenalainen -nimisiin henkilöihin. == Lähteet == Luokka:Antiikin kreikkalaiset valtiomiehet
Ktesifon (puhuja)

Ktesifon Ateenalainen (, ; toimi ainakin 336–330 eaa.) oli antiikin kreikkalainen puhuja, joka oli kotoisin Attikan Anaflystoksen demoksesta. Ktesifon oli Leostheneen poika. Aiskhines syytti häntä eräässä puheessaan siitä, että hän oli ehdottanut Demostheneelle kunniaseppelettä.Aiskhines: Ktesifonia vastaan (kreik.) (engl. käännös). Ktesifonin ehdotus kunniaseppeleestä ajoittuu vuoteen 336 eaa. ja oikeudenkäynti, johon Aiskhineen syytöspuhe liittyy, vuoteen 330 eaa. Tätä Ktesifonia ei tule sekoittaa antiikin muihin Ktesifon Ateenalainen -nimisiin henkilöihin. == Lähteet == Luokka:Antiikin kreikkalaiset reettorit
Ktesifon (runoilija)

Ktesifon Ateenalainen (, ; 200/100-luku eaa.) oli antiikin kreikkalainen runoilija, joka oli kotoisin Ateenasta. Hän kirjoitti erikoislaatuisia sotalauluja nimeltä kolabroi (), ja vaikuttaa toimineen attalidien hovissa Pergamonissa.Athenaios: Deipnosofistai 15.697. Tätä Ktesifonia ei tule sekoittaa antiikin muihin Ktesifon Ateenalainen -nimisiin henkilöihin. == Lähteet == Luokka:Antiikin kreikkalaiset runoilijat
Ktesifon

Ktesifon (, ) voi viitata seuraaviin: * Ktesifon Ateenalainen (toimi 330 eaa.), puhuja * Ktesifon Ateenalainen (toimi 348 eaa.), lähettiläänä toiminut * Ktesifon Ateenalainen, runoilija * Ktesifon, kirjailija * Ktesifon, antiikin aikainen kaupunki Mesopotamiassa * Khersifron, joissakin lähteissä Ktesifon, arkkitehti
Joan Higginbotham

Joan Higginbotham (s. 3. elokuuta 1964 Chicago, Illinois) on yhdysvaltalainen avaruuslentäjä ja insinööri. Hän osallistui avaruussukkulalennolle vuonna 2006. Higginbotham suoritti alemman korkeakoulututkinnon vuonna 1987 ja aloitti samana vuonna työt insinöörinä Kennedyn avaruuskeskuksessa. Seuraavan yhdeksän vuoden aikana hän osallistui 53 avaruussukkulalennon valmisteluihin. Vuonna 1996 hän suoritti ylemmän korkeakoulututkinnon ja tuli valituksi astronauttiohjelmaan. == Lähteet == Luokka:Yhdysvaltalaiset avaruuslentäjät Luokka:Vuonna 1964 syntyneet Luokka:Elävät henkilöt
Skylaks

Skylaks (, ) voi viitata seuraaviin: * Skylaks Karyandalainen (500/400-luku eaa.), tutkimusmatkailija * Skylaks Halikarnassoslainen (100-luku eaa.), maantieteestä ja historiasta kirjoittanut * Pseudo-Skylaks, nimitys, jota käytetään maantieteellisen teoksen Periplus (300-luku eaa.) kirjoittajasta * Çekerek, antiikin Skylaks, joki Turkissa * Zipaetis scylax, perhoslaji
Romsø

Romsø on Tanskan saari Isossa-Beltissä lähellä Fynin rannikkoa kymmenen kilometriä Kertemindestä koilliseen. Saari kuuluu Kerteminden kuntaan. Sen maaperä on moreenia, ja sen korkein kohta on 17 metriä merenpinnan yläpuolella. Saaren pinta-ala on 1,09 km2. Saarella on enimmillään ollut yli 50 asukasta noin vuonna 1920, jolloin siellä oli maataloutta, koulu ja majakka. Maanviljely Romsøllä lopetettiin vuonna 1961, majakka suljettiin vuonna 1973, ja 1990-luvulla viimeiset asukkaat muuttivat saarelta pois, minkä jälkeen se on ollut asumaton. Suurin osa saaren pinta-alasta on Dyrehaven- nimistä metsää. Saaren omistaa Hverringen kartano. Kerteminden ja Romsøn välillä liikennöi vene kahdesti viikossa huhtikuusta elokuuhun. == Lähteet == Luokka:Tanskan saaret
Skylaks Halikarnassoslainen

Skylaks Halikarnassoslainen (, ; 100-luku eaa.) oli antiikin kreikkalainen, joka oli kotoisin Halikarnassoksesta. Hänet mainitaan Panaitioksen ystävänä, tähtien tuntijana ja kotikaupunkinsa politiikkaan osallistuneena.Cicero: De divinatione 2.42. Suda kuvaa Skylaksin oppineena ja kirjailijana ja laittaa hänen nimiinsä useita maantieteen ja historian alan teoksia, mutta samalla sekoittaa hänet selvästi varhaisempaan tutkimusmatkailija Skylaks Karyandalaiseen. == Teokset? == Sudassa Skylaksin nimiin laitetaan seuraavat teokset: * Herakleen pylväiden ulkopuolisten paikkojen ympäripurjehdus () * Herakleideen, mylasalaisten kuninkaan, tarina () * Maan piiri () * Vastine Polybioksen Historiaan () Teokset eivät ole säilyneet nykyaikaan. Nykyaikaan säilynyt ”Skylaksin” nimiin laitettu teos Periplus eli Euroopan, Aasian ja Libyan asutun merenpiirin ympäripurjehdus () on 300-luvulta eaa., eikä näin liity Skylaks Halikarnassoslaiseen sen enempää kuin Skylaks Karyandalaiseenkaan. Sen kirjoittajaa kutsutaan Pseudo-Skylaksiksi. == Lähteet == Luokka:Antiikin kreikkalaiset historioitsijat Luokka:Antiikin kreikkalaiset maantieteilijät
Skymnos

Skymnos (, ) voi viitata seuraaviin: * Skymnos Khioslainen (n. 185 eaa.), maantieteilijä * Pseudo-Skymnos, nimitys, jota käytetään maantieteellisen teoksen Periodos Nikomedeelle (n. 127–120/110 eaa.) kirjoittajasta * pikkupirkot (Scymnus), leppäkerttujen suku
Skymnos Khioslainen

Skymnos Khioslainen (, ; toimi n. 185 eaa.) oli antiikin kreikkalainen maantieteilijä, joka oli kotoisin Khioksesta. Skymnos kirjoitti jonkinlaisen maantieteellisen kuvauksen (). Sitä pidettiin pitkään samana teoksena kuin Periodos Nikomedeelle, josta on säilynyt nykyaikaan osa. Ensimmäisenä sen laittoivat Skymnoksen nimiin Lucas Holstenius ja Isaac Vossius, ja se esiintyy hänen nimissään vielä Jean-François Gailin toimittamassa kokoelmassa Geographi Graeci minores (1828). Augustus Meineke osoitti kuitenkin vuonna 1846, että Skymnoksen teos oli muiden antiikin aikaisten kirjailijoiden teoksissa esiintyvien lainausten perusteella proosamuotoinen, kun taas Periodos Nikomedeelle on kirjoitettu jambisäkeinä.Stefanos Byzantionlainen: Ethnika, ; Skolia Apollonios Rhodoslaisen Argonautikaan 4.284; Apollonios Paradoksografos: Historiae Mirabiles 15, jossa tulee Smithin mukaan lukea , ei . Näin Periodos Nikomedeelle -teoksen on kirjoittanut todellisuudessa joku muu, nimeltä tuntematon kirjoittaja, jota kutsutaan tutkimuksessa nimellä Pseudo-Skymnos. == Lähteet == Luokka:Antiikin kreikkalaiset maantieteilijät
Benedikt Carpzov

Benedikt Carpzov nuorempi (1595–1666) oli saksalainen oikeusoppinut. Carpzov tuli vuonna 1645 lainopin professoriksi Leipzigiin. Hänen teoksillaan Practica nova Imperialis Saxonica rerum criminalium (1635) ja Processus juris Saxonici (1657) oli hyvin suuri vaikutus lainkäyttöön, ja teoksellansa Jurisprudentia ecclesiastica seu consistorialis (1649) Carpzov on Saksan evankelisessa kirkossa vallalla olevan episkopaalisen eli piispallisen järjestyksen perustajia. Carpzovin kerrotaan langettaneen 20 000 kuolemantuomiota, useimmat niistä noituusjutuissa, ja 53 kertaa lukeneen Raamatun kokonaisuudessaan läpi.Tietosanakirja / 1. A-Confort ==Lähteet== Luokka:Saksalaiset juristit Luokka:Noitavainot Luokka:Vuonna 1595 syntyneet Luokka:Vuonna 1666 kuolleet
Carl Schøyen

Carl Schøyen (1877–1951) oli norjalainen kirjailija. Hän kuvasi teoksissaan Saamenmaan kehitystä ja luontoa. Hän kirjoitti runokokoelmia ja proosaa."Schøyen, Carl", Otavan Iso tietosanakirja, osa 7, palsta 1200. Helsinki: Otava 1964 ==Teokset== * Nord i værene, 1915 * Tre stammers møte, 1918 * I Sameland, 1924 * Fluglefjell, 1931 * Ørnen fra Nupflåget, 1932 ==Palkinnot ja tunnustukset== * Petter Dass -mitali 1947Peter Dass mitalilla palkitut Nordlaendingernes-forening.no, viitattu 22.5.2022 (doc) ===Suomennettu tuotanto=== * Kalastaja muistelee, teoksessa Kalajuttuja, toim. Martti Pernaja, Helsinki: Tammi 1964 ==Lähteet== ==Aiheesta muualla== Luokka:Norjalaiset kirjailijat Luokka:Vuonna 1877 syntyneet Luokka:Vuonna 1951 kuolleet
Balangero

Balangero () on kunta Italiassa Piemonten alueella sijaitsevassa Torinon metropolikaupungissa.Balangero Sapere.it Balangero Enciclopedia Treccani Balangero Turismo Torino Vuoden 2022 alussa kunnassa oli arviolta 3 045 asukasta. ==Lähteet== ==Aiheesta muualla== Luokka:Torinon metropolikaupungin kunnat
Perniön Kebab

Perniön Kebab on vuonna 1996 perustettu kebabravintola Salon Perniössä. Perniön Kebab on tunnettu heidän itse valmistamastaan kebablihasta. Vuonna 2006 ravintolan omistaja Rizah Veseli kehitti kaupoissa myytävän rullakebabin. Vuonna 2008 perustettiin Perniön Rullakebabtehdas Oy tuottamaan ja toimittamaan rullakebabeja. Nykyään Perniön Rullakebabtehdas Oy tuottaa yli 100 000 kebabrullaa kuukaudessa myyntiin ympäri maan. Vuonna 2020 tehtaan liikevaihto oli 771 000 euroa ja tulos −230 000 euroa. Vuonna 2016 tehdas työllisti kuusi ihmistä. Radio Nova valitsi vuoden 2008 kuuntelijaäänestyksessä Perniön Kebabin Suomen parhaaksi kebabravintolaksi.Kuva diplomista Puolivihreää Elämää == Lähteet == == Aiheesta muualla == * Onko tässä Suomen suurin pizza? Perniöläinen kebabyrittäjä kyllästyi kilpailijoiden kuittailuun ja iski uuniin todellisen hirviön Ilta-Sanomat 14.9.2021 * Perniön kebab rullaa jo Turussa Turun Sanomat 2009 Luokka:Suomalaiset elintarvikeyritykset Luokka:Perniö
Zero (Mega Man)

on videopelihahmo Capcomin Mega Man -pelisarjassa. Hänen ensiesiintymisensä oli Mega Man X -sarjan ensimmäisessä pelissä. Zero on androidi ja korkealuokkainen Maverickien metsästäjä Maverick Hunters -organisaatiossa, jonka tehtävänä on suojella ihmiskuntaa erakoituneilta reploideilta, jotka tunnetaan englanniksi nimellä "Mavericks". Zero toimii myös oppaana ja pitkäaikaisena ystävänä X:lle, Mega Man X -sarjan päähenkilölle. Hän jatkaa rooliaan Mega Man Zero -sarjan päähenkilönä neljän pelin ajan ja sivuhahmona Mega Man ZX -sarjassa. Hän on lisäksi tehnyt esiintymisiä crossover-peleissä vierailevana hahmona. Zeron kehitti Keiji Inafune, kun hän yritti luoda uutta päähenkilöä X-sarjalle, mutta Zero päätyi toissijaiseksi päähenkilöksi peliin, koska hän erosi ulkonäöllisesti liikaa alkuperäisestä Mega Manista. Zero- sarjassa (kehittänyt Inti Creates) Zero toimi päähenkilönä, ja hänen ulkonäköänsä muutettiin niin, että hän näyttäisi enemmän ihmiseltä. Zero on sittemmin ollut myös pienessä sivuroolissa ZX-sarjassa Model Z -muodossa. == Tarina == Pelisarjan tarinassa tohtori Wily loi Zeron viimeisenä luomuksenaan ennen kuolemaansa, tarkoituksenaan luoda kehittynyt robotti, joka pystyisi tuhoamaan Mega Manin. Zeron ohjelmoinnissa oli virheitä, joka teki hänestä väkivaltaisen ja haluttoman noudattamaan käskyjä, jonka vuoksi Wily sulki hänet kapseliin. Zero herätettiin vuosikymmeniä myöhemmin Maverick hunters -ryhmän puolesta, mutta kontrolloimaton Zero tuhosi löytäjänsä. Taistellessaan myöhemmin Maverick Hunters -organisaation komentajaa Sigmaa vastaan, Zeron kypärän jalokivi hajosi ja hän menetti tajuntansa. Herättyään hän ei enää osoittanut merkkejä väkivaltaisuudesta ja hänestä tuli Maverick Hunter. Capcom, Mega Man X4, 1997. == Lähteet == Luokka:Videopelihahmot Luokka:Kuvitteelliset robotit Luokka:Mega Man
Jacob Bryson

Jacob Bryson (s. 18. marraskuuta 1997 London, Ontario, Kanada) on kanadalainen jääkiekkoilija. Bryson edustaa NHL-joukkue Buffalo Sabresia. Hänen pelipaikkansa on puolustaja ja hän laukoo vasemmalta. Buffalo Sabres varasi Brysonin neljännellä kierroksella 99. varausvuorolla vuoden 2017 varaustilaisuudessa. Bryson on pelannut NHL-urallaan 170 runkosarjan ottelua. Näissä hän on tehnyt kolme maalia ja 25 syöttöä eli 28 tehopistettä. Tilastot päivitetty 22. toukokuuta 2023. == Lähteet == Luokka:Kanadalaiset jääkiekkoilijat Luokka:Buffalo Sabresin pelaajat Luokka:Buffalo Sabresin varaamat pelaajat Luokka:Vuonna 1997 syntyneet Luokka:Elävät henkilöt
Chico Trujillo

Chico Trujillo on chileläinen yhtye. Sen tyylisuuntauksen juuret ovat Augusto Pinochetin aikaa edeltäneessä cumbiassa, mutta se hyödyntää musiikissaan myös globaaleja vaikutteita.Chico Trujillo AllMusic Chico Trujillo perustettiin vuonna 1999. Vuonna 2001 ilmestyi sen debyyttialbumi Chico Trujillo y la Señora Imaginación, joka myöhemmin julkaistiin myös Saksassa nimellä Up the Ass!. Yhtye on kiertänyt Euroopassa, Aasiassa, Yhdysvalloissa ja Latinalaisessa Amerikassa. 20-vuotisen taipaleensa kunniaksi Chico Trujillo julkaisi albumin Mambo Mundial, jonka kappaleissa on myös vierailevia esiintyjiä: Son Rompe Pera, Rebel Diaz, Los Gaiteros de San Jacinto, Las Manos de Filippi ja Camilo Salinas. == Lähteet == == Aiheesta muualla == * Viralliset sivut , Luokka:Chileläiset yhtyeet
Mega Man X (videopelihahmo)

Mega Man X on videopelihahmo, joka tunnetaan nimellä Japanissa. Hänestä käytetään yleensä lyhennettyä nimeä ". X on Capcomin Mega Man -pelisarjan jatko-osana toimivan X-sarjan päähenkilö, jonka ensiesiintyminen oli vuoden 1993 videopelissä Mega Man X . Mega Man X on androidi, joka on yhdessä ystävänsä Zeron kanssa Maverick Hunters -organisaation jäsen. Maverickin metsästäjät ovat poliisin erikoisjoukko, joiden tehtävänä on puolustaa ihmisiä ja reploideja (androideja, jotka perustuvat X:n teknologiaan) erakoituneilta reploideilta, jotka tunnetaan nimellä Mavericks. Mega Man X on esiintynyt sarjan useissa painetuissa sovituksissa sekä lyhytelokuvassa Day of Sigma, joka kertoo hänen tarinansa Maverick Huntersien tulokkaana. Mega Man X on myös sivuhahmo Mega Man Zero- ja Mega Man ZX -sarjoissa. Mega Manin pääsarjan ulkopuolella X on esiintynyt useissa crossover-pelisarjoissa. Hahmon loi Keiji Inafune alkuperäisen Mega Manin seuraajaksi. Hänen luonteensa luotiin synkemmäksi kuin alkuperäisellä Mega Manilla ja hänelle luotiin useita panssarisettejä, jotka paransivat hänen taitojaan ja erottivat hänet edeltäjästään. Inafunen lisäksi Mega Man X:ää kehitti taiteilija Hayato Kaji. Useat ääninäyttelijät ovat esittäneet hahmoa sekä japanin- että englanninkielisissä versioissa. Kriittinen reaktio X:ää kohtaan on ollut yleisesti ottaen myönteinen, ja pelitoimittajat ovat usein pitäneet häntä Mega Manin arvoisena seuraajana hänen ainutlaatuisten ominaisuuksiensa perusteella. Hänen kumppanuuttaan Zeron kanssa kehuttiin myös heidän erilaisten ja toisiaan täydentävien ominaisuuksien perusteella, vaikka X:n todettiin olevan vähemmän suosittu kuin Zero, ja hänen englanninkielisiä ääninäyttelijöitä pidettiin usein sopimattomina hänen hahmonkuvaansa. === Tarina === Mega Man X:n loi tohtori Thomas Light viimeisenä luomuksenaan vuonna 20XX. X on robotti, jolla on kyky ajatella ja tehdä itsenäisiä päätöksiä, jonka lisäksi hän on vapautettu noudattamasta robotiikan kolmea pääsääntöä. Tohtori Light pelkäsi, että maailma ei ollut vielä valmis vastaanottamaan X:n kaltaista kehittynyttä robottia hänen luomisaikaan, joten Light sulki hänet kapseliin. Kapselissa X kävi läpi eettisiä testejä, joilla varmistettiin, että hän kehittyisi turvalliseksi ennen vapautumistaan. Light ei elänyt nähdäkseen päivää, jolloin hänen suurin luomuksensa herätettäisiin. 100 vuotta myöhemmin tohtori Cain löysi ja herätti X:n. Hän kehitti X:n pohjalta robottien uuden sukupolven, reploidit.Capcom. Mega Man X. 1993. Jotkin reploideista saivat tartunnan Maverick-viruksesta, jolloin ne olivat kykeneviä satuttamaan ihmistä ja aiheuttamaan kaaosta yhteiskunnassa. Maverick Hunters -organisaatio kehitettiin torjumaan näiden villiintyneiden reploidien eli maverickien hyökkäyksiä ja myös X:stä tuli maverickien metsästäjä. X koki aluksi vaikeuksia ottaa osaa taisteluihin pasifistisen luonteensa takia, mutta Maverick Huntersien komentaja Sigman saatua tartunnan viruksesta, hän sai itsevarmuutta taistella yhteisen hyvän puolesta.Capcom. The Day of Σ. Maverick Hunter X. Lyhytelokuva. 2005. === Lähteet === Luokka:Videopelihahmot Luokka:Kuvitteelliset robotit Luokka:Mega Man
Mattias Samuelsson

Mattias Samuelsson (s. 14. maaliskuuta 2000 Philadelphia, Pennsylvania, Yhdysvallat) on yhdysvaltalainen jääkiekkoilija. Samuelsson pelaa NHL-seura Buffalo Sabresin organisaatiossa. Hänen pelipaikkansa on puolustaja ja hän laukoo vasemmalta. Sabres varasi hänet toisella kierroksella 32. varausvuorolla vuoden 2018 varaustilaisuudessa. Samuelsson on edustanut kahdesti Yhdysvaltoja alle 20-vuotiaiden MM-kilpailuissa. Samuelsson on pelannut NHL-urallaan 109 runkosarjan ottelua. Näissä hän on tehnyt kaksi maalia ja syöttänyt 20 eli yhteensä 22 tehopistettä. Tilastot päivitetty 22. toukokuuta 2023. == Lähteet == Luokka:Yhdysvaltalaiset jääkiekkoilijat Luokka:Buffalo Sabresin pelaajat Luokka:Buffalo Sabresin varaamat pelaajat Luokka:Vuonna 2000 syntyneet Luokka:Elävät henkilöt
Alfonso Leng

Alfonso Leng (1884 Santiago de Chile – 1974) oli chileläinen säveltäjä.Alfonso Leng Haygus (1884-1974) Memoria Chilena, Biblioteca Nacional de Chile Leng syntyi Eduardo Lengin ja María Haygusin poikana. Hän oli musiikin alalla lähinnä itseoppinut, mutta osallistui vuonna 1905 lyhyesti harmonian ja sävellyksen kursseille, joita Enrique Soro Barriga piti Chilen kansallisessa musiikkikonservatoriossa. 1900-luvun ensimmäisinä vuosikymmeninä Leng liittyi Santiagossa toimineisiin yksityisiin musiikin instituutioihin. Hän valmistui vuonna 1909 hammaslääkäriksi ja pääsi vuonna 1945 Chilen yliopiston hammaslääketieteen koulun ensimmäiseksi dekaaniksi. Lengin sävellystuotannossa kuuluvat tyylivaikutteet etenkin Richard Wagnerilta, Richard Straussilta ja Aleksandr Skrjabinilta. Hänen merkittäviin teoksiinsa kuuluu sävelruno La muerte de Alsino (1922), joka perustuu Pedro Pradon romaaniin Alsino. Hänen tuotantonsa joukossa ovat myös Andante para cuerdas (1905) ja pianokappaleiden sarja Doloras (1914). Leng sävelsi lisäksi yksinlauluja ranskalaisten, saksalaisten ja chileläisten kirjoittajien teksteihin. Vuonna 1957 Lengille myönnettiin Chilen kansallinen taidepalkinto. == Lähteet == Luokka:Chileläiset säveltäjät Luokka:Vuonna 1884 syntyneet Luokka:Vuonna 1974 kuolleet
Vesterås (Lahti)

Vesterås on omakotialue Lahdessa . Nimensä se on saanut Ruotsin Vesteråsin kaupungista. Ruotsista lahjoitettiin pakettitaloja vuosina 1941–1942 korvaamaan talvisodan aikaisia asuinrakennusten tuhoja. ==Lähteet== == Aiheesta muualla == * * * *
Mayerlis Angarita

Mayerlis Angarita (s. 1980) on kolumbialainen ihmisoikeusaktivisti, joka perusti vuonna 2000 Narrar para Vivir -nimisen järjestön auttamaan Kolumbian sisällissodassa kärsineitä naisia. Hän on tämän jälkeen ollut mukana muun muassa Kolumbian hallituksen ja FARC-sissiliikkeen välisessä rauhanprosessissa ja hallituksen toimielimessä toteuttamassa rauhaa tukevia päätöksiä. == Nuoruus ja äidin kaappaus == Angarita kasvoi katolisessa perheessä, mutta hän halusi jo nuorena rikkoa tavanomaisia sukupuolinormeja. Hän muun muassa leikkasi itse hiuksensa lyhyiksi, pelasi jalkapalloa ja isänsä haaveiden vastaisesti unelmoi asianajajan urasta. Angarita oli vielä 14-vuotias, kun puolisotilaalliset joukot kaappasivat hänen äitinsä Gloria Robles Sanguino. Angaritan eno oli kidnapattu, kidutettu ja murhattu vain pari kuukautta aiemmin. Angaritan isä päätti muuttaa uuteen kaupunkiin, missä perhe joutui aloittamaan elämän tyhjästä. Angarita kuuli noihin aikoihin kansallisesta rauhanverkostosta Redepazista ja alkoi toimia mukana rauhanrakennusprosessissa. == Ihmisoikeustyö == Angarita perusti maaliskuussa 2000 Narrar para Vivir -nimisen järjestön, joka pyrkii auttamaan Kolumbian konfliktissa kärsineitä naisia tuskan ja surun selviytymisessä. Angarita oli kuukausi aiemmin ollut huminitaarisen komission mukana tutkimassa El Saladon verilöylyn seurauksia El Saladon kylässä. Siellä hän kertoi todistaneensa suurinta barbarismia, jota oli siihen mennessä nähnyt, vaikka olikin elänyt koko nuoren ikänsä sotatilan keskellä. Narrar para Vivir syntyi tapahtumien jälkeen, sillä Angarita ajatteli valtion unohtaneen kärsineiden ihmisten haavojen parantamisen. Vuonna 2000 hyväksytty YK:n turvallisuusneuvoston päätöslauselma 1235 vahvisti naisten asemaa konfliktien ehkäisyssä ja rauhanrakentamisessa. Naisjärjestöt otettiin päätöslauselman nojalla myös mukaan neuvottelemaan rauhaa FARC-sissiliikkeen ja Kolumbian hallituksen välillä. Narrar para Vivir oli yksi 18:sta järjestöstä, jotka esittivät ehdotuksia ja suosituksia rauhanneuvotteluiden sukupuolikomissiolle. Angarita on vuodesta 2017 ollut mukana erityistoimielimessä, joka auttaa hallitusta luomaan rauhansopimusta tukevia päätöksiä. Toimielimeen kuuluu kolme jäsentä hallituksesta ja kolme FARC:sta. Angarita on kohdannut patriarkaattisessa kulttuurissa paljon vastusta, ja häntä kohtaan on isketty vuonna 2012, poliittisen kampanjoinnin aikana vuonna 2015 ja vuonna 2019. Angarita on palkittu rauhantyöstään. Hän jakoi vuonna 2018 journalisti Jineth Bedoya Liman kanssa Heinrich-Böll-säätiön Anne Kleinin naisten palkinnon. He saivat sen konfliktien keskellä olevien naisten ja tyttöjen oikeuksien puolestapuhumisesta. Yhdysvaltain ulkoministeriön International Women of Courage -palkinto Angaritalla myönnettiin vuonna 2021. Ulkoministeri Antony Blinkenin mukaan Angaritan työ on auttanut tuomaan hallitusta ja kansalaisjärjestöjä lähemmäksi toisiaan väkivallan ja huumekaupan pysäyttämiseksi. == Lähteet == == Aiheesta muualla == Luokka:Kolumbialaiset henkilöt Luokka:Ihmisoikeusaktivistit Luokka:Vuonna 1980 syntyneet Luokka:Elävät henkilöt
Aino Manner (kirjailija)

Aini Sofia Antintytär Manner (6. huhtikuuta 1893 Ylistaro – 29. syyskuuta 1959 Mikkeli) oli suomalainen kirjailija. Manner oli kymmenlapsisen perheen tytär, joka sairastui mielenhäiriöön 30-vuotiaana. Myös hänen vanhempi sisarensa oli sairastunut psyykkisesti Ainon ollessa neljävuotias. Aino Manner vietti pitkiä aikoja elämästään mielisairaalassa ja hän julkaisi kokemuksistaan kirjan Viesti yöstä : mielisairaalakokemuksia (WSOY 1935), joka oli ensimmäisiä suomenkielisiä mielisairaalakuvauksia.Jutta Ahlbeck, Päivi Lappalainen, Kati Launis ja Kirsi Tuohela : Degeneraatio ja modernisoituva Suomi : Sairauden kulttuuristen merkitysten jäljillä, Kulttuurintutkimus 30 (2013): 2, 3–15, sivu 9 Manner on haudattu Ylistaron hautausmaalle. Manner syntyi Ylistarossa ja osallistui ripille päästyään etelä-pohjanmaalaiseen nuorisoseuratoimintaan. Siellä hän näytteli, piti puheita ja lausui yleisölle. Samalla hän toimi konttoristina ja kanslia- ja liikeapulaisena niin kotiseudullaan kuin Vaasassa ja Mikkelissä. Manner sairastui vuonna 1924 asuessaan Vaasassa. Häntä hoidettiin Mikkelissä vuodesta 1927, jossa hän asui loppuelämänsä, pääosin kunnalliskodissa, jossa hän myös kirjansa kirjoitti.Mikkeliläisen esikoisteos, Mikkelin Sanomat, 1935, No 45A, sivu 3, julkaistu 18.4.1935Aino Manner: Viesti yöstä: Mielisairaalakokemuksia, Suupohjan Sanomat, 1935, No 82, sivu 4, julkaistu 19.10.1935Miksi Viesti yöstä syntyi?, Mikkelin Sanomat, 1935, No 47B, sivu 4, julkaistu 27.4.1935Aino Manner, "Viesti yöstä", Pohjankyrö, 1935, No 4, sivu 2, julkaistu 24.7.1935 Mannerilla oli mieltymys sanoma- ja aikakauslehtien julkaisemien älykkyyttä vaativien tehtävien ratkaisemiseen ja hän myös menestyi niissä palkinnoille.Pyrkijä: nuorison rientojen kannattaja, 1935, No 10 5, sivu 21 Manner elätti itseään Mikkelissä myöhemmin puhtaaksikirjoitustöillä.60 vuotta täyttää huomenna puhtaaksikirjoittaja Aino Sofia Manner Mikkelissä, Länsi-Savo, 1953, No 77, sivu 3, julkaistu 5.4.1953 == Lähteet == Luokka:Suomalaiset kirjailijat Luokka:Vuonna 1893 syntyneet Luokka:Vuonna 1959 kuolleet
ActivityPub

ActivityPub on avoin protokolla yhteisöpalveluiden väliseen kommunikointiin. ActivityPubin pyrkimyksenä on saada yhteisöpalvelut toimimaan saumattomasti eri palveluiden välillä mahdollistaen käyttäjien välisen kommunikoinnin vaikka käyttävät eri yhteisöpalveluita. ActivityPubia kehittää World Wide Web Consortium (W3C). AcitivityPub on World Wide Web Consortiumin suositus (REC). ja sitä käyttää muun muassa Mastodon, Pixelfed ja PeerTube-ohjelmistot. Kazarma on silta, joka toimii ActivityPub- ja Matrix-protokollien välillä ja mahdollistaa viestien välityksen näitä protokollia käyttävien välillä. == Palvelimet == ActivityPub-protokollaa noudattavia palvelinohjelmistoja ovat muun muassa: Nimi Kommentti Mastodon-palvelin Mastodon on Ruby on Railsilla ja Node.js:llä tehty palvelinohjelmisto. Palvelinohjelmiston mukana tulee Mastodon-Web-sovellus asiakasohjelmaksi. Pixelfed-palvelin Pixelfed on PHP:lla kirjoitettu palvelinohjelmisto. Palvelinohjelmiston mukana tulee Pixelfed-Web- sovellus asiakasohjelmaksi. == Lähteet == == Aiheesta muualla == * ActivityPub-protokolla * Luokka:OSI-sovelluskerros Luokka:W3C-standardit
Jakob Frank

Jakob Frank (alkuaan Leibowicz) (1720–1791) oli juutalainen šabbetailainen rabbiini Galitsiasta. Frank, joka hylkäsi Talmudin, esiintyi messiaana ja perusti erityisen juutalaisen lahkon, joka Puolan Podoliassa saavutti melkoisen määrän kannattajia. Hän kääntyi vihdoin seuralaisineen katoliseen uskoon, mutta sai inkvisition ahdistamana viettää vankeudessa 13 vuotta, kunnes Puolan jaon jälkeen vuonna 1772 sai vapauden. Uskonnollisella toiminnallaan Frank kokosi jokseenkin suuren omaisuuden, jolla osti itselleen linnan, eläen loput ikäänsä "vapaaherra Josef von Frankin" nimellä.Tietosanakirja / 2. Confrater-Haggai ==Lähteet== Luokka:Rabbit Luokka:Kabbala Luokka:Uskonnolliset johtajat Luokka:Vuonna 1720 syntyneet Luokka:Vuonna 1791 kuolleet
John Patteson

John Coleridge Patteson (k. 1871) oli englantilainen lähetyspiispa. Patteson oli n.s. Melaneesian lähetyksen lähettinä vuodesta 1854 ja vuodesta 1861 piispana, hiippakuntana Uudet Hebridit, Salomonsaaret ja Santa Cruzin saaret. Patteson sai surmansa orjarosvoksi luultuna eräällä Santa Cruz -saaristoon kuuluvalla saarella. Hän käänsi Raamatun alkuasukkaiden kielelle.Tietosanakirja / 7. Oulun tuomiokunta-Ribes ==Lähteet== Luokka:Anglikaaniset piispat Luokka:Lähetyssaarnaajat Luokka:Raamatun kääntäjät Luokka:Kristityt marttyyrit Luokka:Salomoninsaarten historia Luokka:Vuonna 1871 kuolleet
Yoshie Onda

Yoshie Onda (, s. 13. joulukuuta 1982 Nagoya) on japanilainen taitoluistelija. Hän kilpaili yksinluistelussa ja voitti vuonna 2007 päättyneellä urallaan muun muassa kolme neljän maanosan mestaruuskilpailujen mitalia. == Ura == Onda aloitti luisteluharrastuksen vuonna 1990. Aikuisten sarjassa hän kilpaili vuosina 2000–2007. Häntä valmensi hänen kilpauransa alussa Machiko Yamada, jonka aiempiin valmennettaviin kuului muun muassa maailmanmestari Midori Ito. Kauden 2003–2004 jälkeen Onda muutti Audrey Weisigerin valmennettavaksi Yhdysvaltoihin ja kauden 2004–2005 jälkeen Josée Chouinardin valmennettavaksi Kanadaan. Onda kilpaili urallaan neljissä maailmanmestaruuskilpailuissa, kuusissa neljän maanosan mestaruuskilpailuissa ja yksissä talviolympialaisissa. Maailmanmestaruuskilpailuissa hän sijoittui parhaimmillaan viidenneksi, vuonna 2002. Neljän maanosan mestaruuskilpailuissa hän voitti kolme mitalia, hopeaa vuonna 2005 koko uransa ennätyspisteillä sekä pronssia vuosina 2001 ja 2002. Salt Lake Cityn olympialaisissa 2002 hän sijoittui seitsemänneksitoista. Taitoluistelun Grand Prix -sarjassa Onda menestyi erityisesti kaudella 2002–2003. Hän voitti tuolloin Bofrost Cup on Icen sekä NHK Trophyn ja sijoittui toiseksi Trophée Laliquessa. Hän olisi päässyt kilpailemaan helmi-maaliskuussa 2003 järjestettyyn Grand Prix -finaaliin, mutta joutui vetäytymään nilkkavamman vuoksi. Saman vamman vuoksi häneltä jäi väliin myös helmikuussa 2003 järjestetyt neljän maanosan mestaruuskilpailut. Japanin-mestaruuskilpailuista Onda voitti kaksi mitalia, pronssia vuonna 2001 ja hopeaa vuonna 2003. Muista kilpailuista hän menestyi muun muassa talviuniversiadeissa 2005, joissa voitti kultaa. == Lähteet == == Aiheesta muualla == Luokka:Japanilaiset taitoluistelijat Luokka:Vuonna 1982 syntyneet Luokka:Elävät henkilöt
Kurah’ove

Kurah’ove (; ; vuoteen 1943 saakka Kurah’ivdresbud - ; sitten vuoteen 1956 Kurah’ivdres - ) on kaupunki Ukrainan Donetskin alueen Pokrovskin piirissä. Ennen heinäkuun 2020 alueuudistusta kaupunki kuului Marjinkan piiriin. Kurah’ove sijaitsee Dneprin Samara-sivuhaaran haarajoen Vovtšan etelärannalla, jokeen padotun tekojärven etelärannalla. Teollisuuskaupungin kautta kulkee rautatie, mutta lähin henkilöliikenteen asema on 5 kilometrin päässä. Kaupungista maanteitse noin 40 kilometriä pohjoiseen sijaitsee piirikeskus Pokrovsk ja noin 46 kilometriä itään aluekeskus Donetsk. Ukrainan tilastokeskus arvioi Kurah’oven väkiluvuksi 18 506 asukasta vuoden 2021 alussa. Vuoden 2001 väestönlaskennassa asukkaita oli 21 479, joista ukrainalaisia oli 79 prosenttia, venäläisiä 17 prosenttia ja kreikkalaisia 1 prosentti. Kaupungin aseman Kurah’ove sai vuonna 1956. Vuonna 1969 voimalaitosta laajennettaessa esiin tuli 18 nomandin 1100-luvulta peräisin olleet hautapaikat esinelöytöineen (kuten sapeli, tikari, jousi nuolineen, panssaroitu hevosen luuranko). Paikkakunta oli Natsi-Saksan miehittämä 20.10.1941 - 9.9.1943. Venäjän tukeman niin sanotun Donetskin kansantasavallan kapinalliset tuhosivat kaupunkia tykistötulellaan puolestaan syyskuussa 2014 ja helmikuussa 2015. Автостанція м. Курахове, 2010.jpg|Linja-autoasema (2010). Kurahovsky city council Ukraine.jpg|Kaupungintalo (2009). Kurachovo power- station.jpg|Kurah’oven lämpövoimalaitos (2009). Kurahovsky Bridge.jpg|Silta joen yli. Лето 2009 - panoramio.jpg|Uimarantaa kesällä 2009. Kurakhove 01.jpg|Kirkko. Damaged building in Kurakhove, Donetsk region.jpg|Venäjän tukeman sodan jälkiä (11/2014). == Lähteet == ==Aiheesta muualla== Luokka:Donetskin alueen kaupungit Luokka:Pokrovskin piiri
Luettelo polkupyörämerkeistä

==Luettelo polkupyörämerkeistä== ===Nykyisiä=== * Bianchi (Italia) * Brompton (Yhdistynyt kuningaskunta) * Colnago (Italia) * Crescent (Ruotsi) * Cube (Saksa) * Dahon (Yhdysvallat) * Giant (Taiwan) * Helkama (Suomi) * Ideal Bikes (Kreikka) * Jupiter * Madison * Monark (Ruotsi) * Nishiki (Japani/Taiwan/Yhdysvallat) * Nopsa (Suomi) * Pelago (Helsinki) * Pole (Jyväskylä) * Pässilä (Ilmajoki) * Solifer (Suomi) * Specialized (Yhdysvallat) * Terässiipi (Suomi) * Trek (Yhdysvallat) * Tunturi (Suomi) * Tähtipyörä (Suomi) === Historiallisia === * Rossano (Suomi) * Pedersen (Yhdistynyt kuningaskunta) * Pyrkijä (Suomi) ==Lähteet== Polkupyörämerkit *
John Forbes

John Forbes, Ruotsissa tunnettu nimellä Johannes Forbesius (n. 1570 – 1634), oli skotlantilainen kalvinilainen teologi. Forbes saapui Skotlannin presbyteriaanien välisten taistelujen aikana maanpakoon ajettuna ensin Alankomaihin ja sitten vuonna 1608 Kaarle IX:n kutsumana Ruotsiin, jossa hänen tuli edistää kuninkaan aikeita saada läheisempi yhteys Ruotsin kirkon ja reformoidun kirkon välille. Forbesius esitti 68 teesissä yhteenvedon reformoidusta opista. Seuraavana vuonna Forbesius lähti Ruotsista, mutta jo 1610 hän sai kuninkaalta uuden kutsun, vaikka papiston ankaran vastustuksen vuoksi lähentämisaikeet raukesivat tyhjiin, ja Forbesiuksen täytyi taaskin lähteä Ruotsista.Tietosanakirja / 2. Confrater-HaggaiNordisk familjebok / Uggleupplagan. 8. Feiss - Fruktmögel ==Lähteet== Luokka:Skotlantilaiset teologit Luokka:Reformoidut teologit Luokka:Skotlantilaiset papit Luokka:Vuonna 1570 syntyneet Luokka:Vuonna 1634 kuolleet
Dendrite

Dendrite on avoimen lähdekoodin Matrix-palvelinohjelmisto. Ohjelmistoa käytetään pikaviestinnässä ja se noudattaa Matrix-protokollaa. Dendrite on kirjoitettu Go-ohjelmointikielellä ja sen tarkoituksena on tarjota tehokas, luotettava ja skaalautuva vaihtoehto Synapselle. Lokakuussa 2020 se siirtyi beetavaiheeseen. == Lähteet == == Aiheesta muualla == * Verkkosivusto * Git- arkisto Luokka:Linux-ohjelmat Luokka:Windows-ohjelmat Luokka:Palvelinsovellukset
Synapse

Synapse on avoimen lähdekoodin Matrix-palvelinohjelmisto. Ohjelmistoa käytetään pikaviestinnässä ja se noudattaa Matrix-protokollaa. Synapse on kirjoitettu Python-ohjelmointikielellä. Tehokkaammaksi vaihtoehdoksi sille on kehityksessä Dendrite, joka on vielä beetavaiheessa. Synapse on käytetyin Matrix-palvelinohjelmisto. == Lähteet == == Aiheesta muualla == * Verkkosivusto * Dokumentaatio * Git-arkisto Luokka:Linux-ohjelmat Luokka:Windows-ohjelmat Luokka:Palvelinsovellukset
Thaísa Menezes

Thaísa Menezes (s. 15. toukokuuta 1987 Rio de Janeiro, Brasilia) on brasilialainen lentopalloilija ja olympiavoittaja. Menezes kuului Brasilian naisten lentopallomaajoukkueeseen Pekingin olympialaisissa 2008, Lontoon olympialaisissa 2012, Rio de Janeiron olympialaissa 2016 ja Pariisin olympialaisissa 2024. Joukkue voitti kultaa Pekingissä ja Lontoossa, mutta ei saavuttanut mitalisijaa Rio de Janeirossa. Menezes ilmoitti vuonna 2018 lopettavansa maajoukkueuransa ja keskittyvänsä jatkossa vain seurajoukkuepeleihin. Hän kuitenkin pyörsi päätöksensä 2023 ja oli mukana kansojen liigassa. Menezes valittiin Pariisin olympialaisiin, missä Brasilia voitti pronssia. MM-kilpailuissa Menezes kuului hopeaa saavuttaneeseen joukkueeseen 2010 ja pronssia saavuttaneeseen joukkueeseen 2014. Pan-Amerikan kisoissa hän kuului kultaa voittaneeseen joukkueeseen 2011 ja hopeaa saavuttaneeseen joukkueeseen 2007. == Lähteet == == Aiheesta muualla == * *FIVB: Thaísa Menezes Luokka:Brasilialaiset lentopalloilijat Luokka:Brasilialaiset olympiavoittajat Luokka:Vuonna 1987 syntyneet Luokka:Elävät henkilöt